
Република Србија
Град Крагујевац

Градска управа за друштвене делатности

и послове са грађанима

Број: 400-240/21 -XXV

Датум: 08. март 2021.године

К р а г у ј е в а ц

Градска управа за друштвене делатности и послове са грађанима на основу члана 10. алинеја 7. Одлуке о организацији градске управе града Крагујевца ( '' Службени лист града Крагујевца '' број 20/19 ) у вези члана 3. Правилника о начину, поступку и критеријумима за остваривање права за доделу средстава за подстицање програма/пројеката или финансирање недостајућег дела средстава из буџета града Крагујевца за реализацију програма/пројеката од јавног интереса које реализују удружења (“Сл. лист града Крагујевца“ број 39/20 – пречишћен текст) , након спроведене Јавне расправе, дана 08. марта 2021. године, донела је

                                                                   З а к љ у ч а к
о одређивању приоритетних области за које ће бити расписан

Јавни конкурс за финансирање/суфинансирање програма удружења/организација у области социјалне заштите на територији града Крагујевца  у 2022. години

I Одређују се области: 
· Подршка унапређењу рада удружења у области социјалне заштите;

· Јачање капацитета удружења ради унапређења положаја друштвено осетљивих категорија грађана у заједници;

· Спровођење програмских активности које су усмерене ка унапређењу положаја друштвено осетљивих категорија грађана у заједници;

· Активности које доприносе смањењу социјалне искључености друштвено осетљивих група и унапређењу њиховог активног учешћа у друштву  

као приоритетне области које тематски требају да обрађују предлози програма, који ће бити реализовани у 2022. години  и који треба да допринесу унапређењу социјалне заштите.  
II За области из поглавља I овог Закључка, биће расписан Jавни конкурс за финансирање/суфинансирање програма удружења/организација у области социјалне заштите на територији града Крагујевца у 2022. години  којима се доприноси унапређењу социјалне заштите, у 2022. години.

III Овај Закључак објавити на званичној интернет страници града Крагујевца.
                                                                                                                                                                 НАЧЕЛНИК,                                                                                                                                                                                                                                                                                                             Никола Рибарић,с.р.
